open-index/open-wikipedia-markdown huggingface dataset:
போ. வ. நா. மாதவ்

**போ. வ. நா. மாதவ்** (*P. V. N. Madhav*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். போகலா வம்சி நாகேந்திர மாதவ் என்ற பெயராலும் அழைக்கப்படுகிறார். பாரதிய சனதா கட்சியின் உறுப்பினராக ஆந்திரப் பிரதேச அரசியலில் இயங்கினார். ஆந்திரப் பிரதேசத்தில் பாரதிய சனதா கட்சியின் மாநிலத் தலைவராகவும் இருந்தார்.

2017 ஆம் ஆண்டு ஆந்திரப் பிரதேச சட்டமன்றத் தேர்தலில் பாரதிய சனதா கட்சியின் வேட்பாளராக பட்டதாரிகள் தொகுதியில் இருந்து மாதவ் தேர்ந்தெடுக்கப்பட்டார். சிறு வயதிலிருந்தே அகில பாரத வித்தியார்த்தி பரிசத்து, பாரதிய சனதா யுவ மோர்ச்சா ஆகிய அமைப்புகளில் தீவிரமாக ஈடுபட்டு வந்தார். தொழில் ரீதியாக செலவு கணக்காளராகப் பணிபுரிந்தார். இந்து தேசியவாதிகளால் உருவாக்கப்பட்ட வலதுசாரி இந்து அமைப்பான தேசியத் தொண்டர் அணியுடன் தொடர்பு கொண்டிருந்தார். கட்சியின் அடிமட்ட வளர்ச்சியில் தீவிர பங்காற்றியுள்ளார். இவரின் தந்தை பி.வி. சலபதி ராவ், பிரிக்கப்படாத ஆந்திராவின் முதல் பாரதிய சனதா கட்சியின் மாநிலத் தலைவராகவும், மாநிலத்தில் கட்சியின் நிறுவன உறுப்பினராகவும் இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மாநிலங்களவை உறுப்பினர்கள்
எசு. டி. சுப்பையா கவுண்டர்

**எசு. டி. சுப்பையா கவுண்டர்** (*S. T. Subbaya Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் செல்லப்பன்பாளையம் கிராமத்தினைச் சேர்ந்தவர். உடுமலைப்பேட்டை நகராட்சி உயர்நிலைப் கல்வி பயின்றுள்ளார். இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உடுமலைப்பேட்டை சட்டமன்றத் தொகுதியில் சுயேச்சையாகப் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1912 பிறப்புகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
டி. கே. சுப்பையா

**டி. கே. சுப்பையா** (*T. K. Subbiah*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் திருமானூர் பகுதியினைச் சேர்ந்தவர். இவர் பயிற்சி பெற்ற ஆசிரியர் ஆவார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் த. பழூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1923 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பட்டாம்பி - 52

**பட்டாம்பி - 52** *(PTB 52), வேளாண் பெயர்; *'ஐசுவர்யா** (Aiswarya), முன்மொழிவு எண்; (IET 12421)'' எனப்படும் இந்த [[நெல்]] வகை, [[பட்டாம்பி - 39]] மற்றும் **BR-51-46-1** ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, ஒரு [[கலப்பினம்|கலப்பின]] புதிய நெல் இரகமாகும். [[தென்னிந்தியா|தென்னிந்தியாவின்]] [[கேரளம்|கேரள]] மாநில [[பாலக்காடு மாவட்டம்]], [[பட்டாம்பி]]யில் அமைந்துள்ள "மண்டல வேளாண் ஆராய்ச்சி நிலையம்", [[1993]] ஆம் ஆண்டு வெளியிட்ட இந்த நெல் இரத்தை பொதுவாக **ஐசுவர்யா''' எனும் வேளாண் பெயரில் அழைக்கப்படுகிறது.

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 120 - 125 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நீண்ட மற்றும் தடித்த, சிவப்பு நிறமாகும். குலைநோய், கருகல் நோய் மற்றும் பழுப்பு நிறத் தத்துப்பூச்சிக்கு எதிர்ப்புத் திறன் கொண்ட இது, முதல் மற்றும் இரண்டாம் பயிர் பருவங்களுக்கு ஏற்றது. 

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
நுண்காம்பு

**நுண்காம்புகள்** (Papillae) என்பவை சில புழுக்களின் மேற்பரப்பில் காணப்படும் சிறிய, நீட்சிக் கட்டமைப்புகள் ஆகும். குறிப்பாக பலகாலிப் புழுக்கள் இதற்கு உதாரணமாகும். 

## பலகாலிப் புழுக்கள்
பலகாலிப் புழுக்களில் இந்த நுண்காம்புகள் புழுவின் உடல் அல்லது புடைக்காலில் சிறிய, சதைப்பற்றுள்ள நீட்டிப்புகளாக இருக்கின்றன. இவை பெரும்பாலும் உணர்வு மற்றும் இடப்பெயர்ச்சி  செயல்பாடுகளுடன் தொடர்புடையவையாக உள்ளன. சில நுண்காம்புகள் தொடுதல், நீர் நீரோட்டங்கள் அல்லது வேதியியல் சமிக்ஞைகள் போன்ற சுற்றுச்சூழல் மாற்றங்களைக் கண்டறிய புழுவுக்கு உதவுவதற்காக உணர்ச்சி ஏற்பிகளைக் கொண்டுள்ளன. மேலும் இவை ஊர்ந்து செல்லும் போது அல்லது துளையிடும் போது பிடிப்பு மற்றும் உராய்வுக்கு உதவுவதற்காக புடைக்காலுடன் சேர்ந்து பணிபுரிவதன் மூலம் இடப்பெயர்ச்சியை ஆதரிக்கின்றன. இருப்பினும், பலகாலிப் புழுக்களின் உடல்களில் உள்ள நுண்காம்புகள் ஒரு பாதுகாப்புப் பாத்திரத்தை வகிக்கின்றன.  குறிப்பாக வேட்டையாடுபவர்களைத் தடுக்கப் பயன்படுத்தப்படுகின்றன. 

## மேற்கோள்கள்

பகுப்பு:விலங்கின உடற்கூற்றியல்
அன்னமலை

**அன்னமலை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது நாவிதன்வெளி பிரதேச செயலாளர் பிரிவில் அமைந்துள்ளது. இது கல்முனைக்கு வடமேற்கே சுமார் 12 கிலோமீட்டர் தூரத்தில் அமைந்துள்ளது. இது மூன்று கிராம அலுவலர் பிரிவுகளாகப் பிரிக்கப்பட்டுள்ளது. 

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:அம்பாறை மாவட்டத்தில் உள்ள ஊர்களும், நகரங்களும்
காக்ரேன் எம்ஆர்டி நிலையம்

**காக்ரேன் எம்ஆர்டி நிலையம்** (ஆங்கிலம்: *Cochrane MRT Station*; மலாய்: *Stesen MRT Cochrane*) என்பது மலேசியா, கோலாலம்பூர் மாநகர்ப் பகுதியில் உள்ள ஒரு நிலத்தடி விரைவுப் போக்குவரத்து (**MRT**) நிலையம் ஆகும். கிள்ளான் பள்ளத்தாக்கு பெரும் விரைவு போக்குவரத்து (**KVMRT**) காஜாங் எம்ஆர்டி வழித்தடத்தின் நிலையங்களில் ஒன்றாகும்.

இந்த நிலையம் தற்போது கோலாலம்பூர், காக்ரேன் பகுதியில் காக்ரேன் சாலை, பீல் சாலை *(Peel Road),* செல்லி சாலை *(Shelley Road)* பகுதிகளுக்குச் சேவை செய்கிறது. 

## பொது
இரண்டு பெரிய கடைவல வளாகங்களான **மைடவுன் சாப்பிங் சென்டர்** *(MyTown Shopping Centre);* மற்றும் **சன்வே வேலாசிட்டி மால்** *(Sunway Velocity Mall)* ஆகியவை காக்ரேன் நிலையத்திற்கு அருகில் உள்ள வணிக வளாகங்கள் ஆகும். மைடவுன் சாப்பிங் சென்டர் ஒரு நிலத்தடி பாதசாரி இணைப்புப் பாதை வழியாக நிலையத்துடன் இணைக்கப்பட்டுள்ளது. அதே வேளையில் வேலாசிட்டி மால் ஓர் உயர்ந்த பாதசாரி பாலத்தால் இணைக்கப்பட்டுள்ளது.

சுங்கை பூலோ - காஜாங் எம்ஆர்டி வழித்தடத்தின் இரண்டாம் கட்ட நடவடிக்கையின் கீழ் காக்ரேன் எம்ஆர்டி நிலையம் 2017 சூலை 17-ஆம் திகதி திறக்கப்பட்டது.

காக்ரேன் நிலையம்; செராஸ் பகுதியின் கோக்ரேன் சாலை, பீல் சாலை மற்றும் செல்லி சாலைகளில் அமைந்துள்ளது. தற்போது காக்ரேன் நிலையம் அமைந்துள்ள இடம் முன்னர் அரசு ஊழியர்களின் குடியிருப்பு பகுதியாக இருந்தது.

## நிலைய அமைப்பு

## வெளியேறும் வழிகள் - நுழைவாயில்கள்

## பேருந்து சேவைகள்

## காட்சியகம்
**காக்ரேன் எம்ஆர்டி நிலையம் (2022)**

File:SBK Line Cochrane Station Platform 1.jpg|
File:SBK Line Cochrane Station Platform 2.jpg|
File:SBK Line Cochrane Station Lower Concourse 1.jpg|
File:SBK Line Cochrane Station Lower Concourse 2.jpg|
File:Cochrane MRT Station entrance from MyTown Shopping Centre (220421) 07.jpg|
File:SBK Line Cochrane Station Linkway to Velocity 2.jpg|
File:SBK Line Cochrane Station Linkway to Velocity 7.jpg|
File:Sunway Velocity Signage to Cochrane Station 1.jpg|
File:SBK Line Cochrane Station Linkway to MyTown 7.jpg|


## மேலும் காண்க

*செராஸ்
*ரேபிட் ரெயில்
*ரேபிட் கேஎல்
*எம்ஆர்டி நிறுவனம்
*காஜாங் வழித்தடம்
*காஜாங் தொடருந்து நிலையம்
*விரைவுப் போக்குவரத்து
*கோலாலம்பூர் சாலைகளின் பட்டியல்

## மேற்கோள்கள்

## வெளி இணைப்புகள்
* Klang Valley Mass Rapid Transit website
* Unofficial information resource on the MRT

பகுப்பு:மலேசியத் தொடருந்து நிலையங்கள்
பகுப்பு:சிலாங்கூர் துரிதப் போக்குவரத்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
கே. கணேசன்

**கே. கணேசன்** (*K. Ganeshan*) என்பவர் ஒரு இந்திய திரைப்பட இயக்குநர், தயாரிப்பாளர், திரைக்கதை எழுத்தாளர், நடிகர் ஆவார். இவர் தென்னிந்திய மொழிகளான கன்னடம், தமிழ், தெலுங்கு மொழிப் படங்களில் பணியாற்றி வருகிறார். கணேசன் *[[போர்க்களத்தில் ஒரு பூ]]*, நவபாரதி, நம்ம மகு பி.ஓ.பி ஆகியவற்றின் இயக்குநராக அறியப்படுகிறார். போர்க்களத்தில் ஒரு பூ திரைப்படமானது தமிழ் ஈழ விடுதலைப் புலிகளின் ஊடகவியலாளரும், தொலைக்காட்சித் தொகுப்பாளருமான இசைப்பிரியாவின் வாழ்க்கையை அடிப்படையாகக் கொண்ட தடைசெய்யப்பட்ட திரைப்படமாகும். ஆகும்.

## தொழில்
கே.கணேசன் உதவி இயக்குநராக தனது தொழில் வாழ்க்கையைத் தொடங்கினார். பின்னர் ஆஷா ஜோதி (1993) படத்தின் மூலம் இயக்குநராக அறிமுகமானார். அதில் முன்னணி வேடத்திலும் நடித்தார். *போர்க்களத்தில் ஒரு பூ* (2005), படத்திற்குப் பிறகு கணேசனின் குறிப்பிடத்தக்க படங்களில் 2015 ஆம் ஆண்டில் சிறந்த குழந்தை நட்சத்திரத்துக்கான (பெண்) பேபி மேவிஷா கர்நாடக அரசு திரைப்பட விருதைப் பெற்ற *சவி நிலயா*,  யுனெஸ்கோ புலம்பெயர்தல் தொடர்பான சர்வதேச அமைப்பில் திரையிடப்பட்ட *நம்ம மகு*, ஈழப் போரை அடிப்படையாகக் கொண்ட *[[18. 05. 2009|18.05.2009]]*  ஆகியவை அடங்கும்.

இளையராஜா இசையமைத்த கணேசனின் புதிய தமிழ்த் திரைப்படமான *காதல் செய்* கன்னடத்தில் *ப்ரீத்சு* என்ற பெயரில் மொழிமாற்றம் செய்யப்பட்டது.

## திரைப்படவியல்

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்பட இயக்குநர்கள்
பகுப்பு:கன்னடத் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:வாழும் மக்கள்
பி. வீரப்ப கவுண்டர்

**பி. வீரப்ப கவுண்டர்** (*P. Veerappa Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் திண்டிவனம் நகரைச் சேர்ந்தவர். எட்டாவது வரை கல்வி பயின்றுள்ள வீரப்ப கவுண்டர் இந்திய தேசிய ஜனநாயக காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திண்டிவனம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
நத்பயி சட்டமன்றத் தொகுதி

**நத்பயி சட்டமன்றத் தொகுதி** *(Nadbai Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பரத்பூர் மாவட்டத்தில் அமைந்துள்ளது. நத்பயி, பரத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
தாமான் பெர்த்தாமா எம்ஆர்டி நிலையம்

**தாமான் பெர்த்தாமா எம்ஆர்டி நிலையம்** (ஆங்கிலம்: *Taman Pertama MRT Station*; மலாய்: *Stesen MRT Taman Pertama*) என்பது மலேசியா, கோலாலம்பூர் செராஸ் பகுதியில் உள்ள ஒரு நிலத்தடி விரைவுப் போக்குவரத்து (**MRT**) நிலையம் ஆகும். இந்த நிலையம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) காஜாங் எம்ஆர்டி வழித்தடத்தின் நிலையங்களில் ஒன்றாகும்.

இந்த நிலையம் தற்போது  மலேசிய கூட்டரசு சாலை 1 செராஸ் சாலையில் உள்ளது. இந்தச் சாலைக்கு அருகில் லோக் இயூ சாலை; யாக்கோப் லத்தீப் சாலைகள் உள்ளன.

## பொது

சுங்கை பூலோ - காஜாங் எம்ஆர்டி வழித்தடத்தின் இரண்டாம் கட்ட நடவடிக்கையின் கீழ் தாமான் பெர்த்தாமா எம்ஆர்டி நிலையம் 17 சூலை 2017-ஆம் திகதி திறக்கப்பட்டது.

மாலூரி நிலத்தடி நிலையத்திற்குப் பிறகு காஜாங் வழிதடத்தில் இதுவே முதல் உயர்த்தப்பட்ட நிலையம் ஆகும். தாமான் பெர்த்தாமா எம்ஆர்டி நிலையக் கட்டுமானத்தின் போது தற்காலிகமாக தாமான் புக்கிட் ரியா *(Taman Bukit Ria)* நிலையம் என்று அழைக்கப்பட்டது. 

இந்த நிலையம் அருகிலுள்ள புறநகர்ப் பகுதிகளான தாமான் பெர்த்தாமா, தாமான் புக்கிட் ரியா, கோலாலம்பூர் மாநகராட்சியின் பொது குடியிருப்பு வளாகங்கள்; மற்றும் பண்டார் துன் ரசாக்கின் சில பகுதிகளுக்குச் சேவை செய்கிறது. இந்த நிலையம் தற்போது செயல்படாத செராஸ் மிதிவண்டியோட்ட அரங்கிற்கு *(Cheras Velodrome)* அருகிலும் உள்ளது.

## நிலைய அமைப்பு

இந்த நிலையம், காஜாங் வழிதடத்தில் உள்ள பெரும்பாலான உயர்மட்ட நிலையங்களைப் போலவே (முனையம் மற்றும் நிலத்தடி நிலையங்கள் தவிர) அமைப்பையும் வடிவமைப்பையும் கொண்டுள்ளது. மேல் தளத்தில் நடைமேடை மட்டம் உள்ளது. 

இந்த நிலையத்தில் இரட்டை வழிதடத்துடன் இரண்டு பாதுகாப்பான பக்க நடைமேடைகள்; மற்றும் தரை மட்டத்திற்கும் நடைமேடை மட்டத்திற்கும் இடையில் பயணச்சீட்டு வழங்கும் வசதியுடன் கூடிய ஒற்றை இணைப்புவழி வசதிகள் உள்ளன. நிலையத்தின் அனைத்து தளநிலைகளும் மின்தூக்கிகள், படிக்கட்டுகள் மற்றும் நகரும் படிக்கட்டுகள் மூலம் இணைக்கப்பட்டுள்ளன.

## வெளியேறும் வழிகள் - நுழைவாயில்கள்

## பேருந்து சேவைகள்

## காட்சியகம்
**தாமான் பெர்த்தாமா எம்ஆர்டி நிலையம் (2023)**

File:SBK Line Taman Pertama Overall View 1.jpg
File:SBK Line Taman Pertama Platform 1.jpg
File:SBK Line Taman Pertama Platform 3.jpg
File:SBK Line Taman Pertama Platform 4.jpg
File:Taman Pertama MRT Station from Jalan Cheras (230313) 02.jpg
File:Taman Pertama MRT Station ground level at night (230616) 01.jpg
File:Taman Pertama MRT station from northbound - Mapillary (997526021671286).jpg
File:Taman Pertama MRT Station bridge to Entrance B (230507).jpg


## மேலும் காண்க

*செராஸ்
*காக்ரேன் எம்ஆர்டி நிலையம்
*மலூரி நிலையம்
*காஜாங் தொடருந்து நிலையம்
*மலேசிய கூட்டரசு சாலை 1
*கோலாலம்பூர் சாலைகளின் பட்டியல்

## மேற்கோள்கள்

## வெளி இணைப்புகள்
* Klang Valley Mass Rapid Transit website
* Taman Pertama MRT Station | mrt.com.my

பகுப்பு:மலேசியத் தொடருந்து நிலையங்கள்
பகுப்பு:சிலாங்கூர் துரிதப் போக்குவரத்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
பாலி ஆல்கைலிமைடு

**பாலி ஆல்கைலிமைடு** (*Polyalkylimide*) என்பது ஒரு பலபடியாகும். இதன் கட்டமைப்பில் தனியாக ஒற்றைப்படி ஏதுமில்லை. தோலுக்கு அடியில் உள்ள கொழுப்பு திசுக்களை இழக்கும் நிலை,  பின் தொடைப் பகுதி சக்திக் குறைவால் மெலிந்து போதல், முகப்பரு, தழும்புகள் போன்ற மென்மையான திசு பற்றாக்குறைகளுக்கு சிகிச்சையளிக்க நிரந்தர தோல் நிரப்பிகளில் இது பயன்படுத்தப்படுகிறது.

கன்னம், முகவாய்க்கட்டைம் தாடை மற்றும் உதடுகளில் அளவை அதிகரிப்பதற்கும், நெகிழி மற்றும் புனரமைப்பு அறுவை சிகிச்சையிலும் பாலி ஆல்கைலிமைடு பயன்படுகிறது. முகத்தில் ஆல்கைலிமைடு தொற்று மற்றும் இடம்பெயர்வு ஏற்பட்டதாக வந்த சில செய்திகள் கனடாவில்  பாலி ஆல்கைலிமைடு சேர்மத்தை சந்தையில் இருந்து நீக்க வழிவகுத்தது. இதனால் மென்மையான திசு குறைபாடுகளை சரிசெய்யப் பயன்படுத்தப்படும் ஊசி மூலம் செலுத்தக்கூடிய பாலி ஆல்கைலிமைடு திசு நிரப்பியான  பயோல்காமிட்டு உற்பத்தி நிறுத்தப்பட்டது. தயாரிப்பு நிறுவனத்தின் மீது ஒரு கூட்டு நடவடிக்கைத் தடையும் தாக்கல் செய்யப்பட்டது.

## மேலும் காண்க
*ஒட்டுறுப்பு அறுவை மருத்துவம்

## மேற்கோள்கள்

பகுப்பு:பலபடிகள்
பகுப்பு:ஒட்டுறுப்பு அறுவை மருத்துவம்
குரியா தொடருந்து நிலையம்

**குரியா தொடருந்து நிலையம்** (*Kuria railway station*) இந்தியாவின் பீகார் மாநிலத்தில் உள்ளது.  கிழக்கு சம்பாரண் மாவட்டத்தில் உள்ள குரியா கிராமத்தில் அமைந்துள்ள இந்த தொடருந்து நிலையம், கிழக்கு மத்திய தொடருந்து மண்டலத்தின் சமசுத்திபூர் தொடருந்து கோட்டத்தின் கீழ் முசாபர்பூர்-கோரக்பூர் பிரதான பாதையில் செயல்படுகிறது. 

## மேற்கோள்கள்

பகுப்பு:பீகாரிலுள்ள தொடருந்து நிலையங்கள்
பகுப்பு:கிழக்கு சம்பாரண் மாவட்டம்
பி. வேதமாணிக்கம்

**பி. வேதமாணிக்கம்** (*P. Vedamanickam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் விருதாச்சலம் நகரைச் சேர்ந்தவர். ஆசிரியர் பயிற்சி பெற்றுள்ள வேதமாணிக்கம், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கடலூர் மாவட்டம் நல்லூர் சட்டமன்றத் தொகுதியில் சுயேச்சையாகப் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1919 பிறப்புகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
என். எம். வேலப்பன்

**என். எம். வேலப்பன்** (*N. M. Velappan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் கோட்டூர் கிராமத்தினைச் சேர்ந்தவர். உத்தமபாளையம் வாரிய உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தேனி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1916 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பாக்ராம் வான்படை தளம்

**பாக்ராம் வான்படை தளம்** (*Bagram Airfield-BAF*) , ஆப்கானித்தான் நாட்டின் பர்வான் மாகாணத்தில் பாக்ராம் நகரத்தில் இது காபூல் நகரத்திற்கு வடக்கே 45 கிலோ மீட்டர் தொலைவில்,   உயரத்தில் உள்ளது. இது இரண்டு ஓடுதளங்கள் கொண்டது. ஒரு ஓடுதளம் 11,849 அடி நீளம் & 151 அடி அகலம் கொண்டது.  மற்றொரு ஓடுதளம் 9687 அடி நீளம் & 85 அடி  அகலம் கொண்டது.  இவ்வான்படைத் தளம் போர் விமானங்களை நிறுத்தி அளவிற்கு 3 காப்பிடங்கள், வான் பாதுகாப்பு  அமைப்புகள் மற்றும் வான் போக்குவரத்து கட்டுப்பாடு மையம் கொண்டுள்ளது. பாக்ராம் வான்படை தளம்  தற்போது ஆப்கானித்தானை ஆளும் தாலிபான்களின் ஆட்சியில் உள்ளது.

பாக்ராம் வான்படை தளத்தை சோவியத் ஒன்றியம் 1950களில் நிறுவியது. 1979-1989களில் நடைபெற்ற  ஆப்கன்-சோவியத் போரின் போது, அமெரிக்க ஐக்கிய நாடு ஆப்கானுக்கு ஆதரவாக பாக்ராம் வான்படைதளத்தில் தனது போர் விமானங்களை நிறுத்தி வைத்திருந்தது.
மேலும் அமெரிக்கா மற்றும் அதன் கூட்டுப்படைகள்  பாக்ராம் வான்படை தளத்தை விரிவுபடுத்தியதுடன், மேம்படுத்தியது. 

15 ஆகஸ்டு 2021 அன்று ஆப்கானித்தான் போர் முடிந்தவுடன், ஆப்கானித்தான் தாலிபான்கள் ஆட்சியின் கீழ் வந்த போது, பாக்ராம் வான்படை தளம், தாலிபான் அரசின் பாதுகாப்பு அமைச்சகத்தின் கீழ் சென்றது.
## டிரம்பின் கோரிக்கை
அமெரிக்க அதிபர் டோனால்ட் டிரம்ப் செப்டம்பர், 2025ல் பாக்ராம்  வான்படைதளத்தை மீண்டும் அமெரிக்க வசம் ஒப்படைக்க தாலிபான் அரசிடம் கோரிக்கை வைத்தார். ஆனால் அக்கோரிக்கையை தாலிபன் அரசு ஏற்க மறுத்து விட்டது.
## மேற்கோள்கள்

## வெளி இணைப்புகள்

* 455th AEW's Bagram Airfield Official Site

பகுப்பு:ஆப்கானித்தான்
சக் சிக்கந்தர் தொடருந்து நிலையம்

**சக் சிக்கந்தர் தொடருந்து நிலையம்** (*Chak Sikandar railway station*) இந்தியாவின் பீகார் மாநிலத்தில் இருக்கும் வைசாலி மாவட்டத்தின் பிதுப்பூர் வட்டத்தில் உள்ளது. எ.எசு.ஆர் என்ற நிலையக் குறியீட்டால் அடையாளப்படுத்தப்படுகிறது. கிழக்கு மத்திய தொடருந்து மண்டலத்தின் சோன்பூர் தொடருந்து கோட்டத்தில் சக் சிக்கந்தர் நிலையம் செயல்படுகிறது. இந்த தொடருந்து நிலையம் கடல் மட்டத்திலிருந்து 53 மீட்டர் உயரத்தில் அமைந்துள்ளது.  இரண்டு நடைமேடைகள் இங்குள்ளன. பரவுனி-கோரக்பூர், இரக்சால் மற்றும் செய்நகர் வழித்தடங்கள் சக் சிக்கந்தர் தொடருந்து நிலையத்தைப் பயன்படுத்துகின்றன.

## மேற்கோள்கள்

பகுப்பு:பீகாரிலுள்ள தொடருந்து நிலையங்கள்
பகுப்பு:வைசாலி மாவட்டம்
சியாரம் ராய்

**சியாரம் ராய்** (*Siyaram Rai*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். 1929 ஆம் ஆண்டு சூன் மாதம் 2 ஆம் தேதியன்று இவர் பிறந்தார். 1985 ஆம் ஆண்டு பெல்கார் சட்டமன்றத் தொகுதியில் போட்டியிட்டு பீகார் சட்டமன்ற உறுப்பினராகத் தேர்ந்தெடுக்கப்பட்டார். 

## வாழ்க்கைக் குறிப்பு
பீகாரின் பாங்கா மாவட்டத்தில் உள்ள பிப்ராவின் நில உரிமையாளரான பாபு நவல் கிசோர் ராய்க்கு சியாராம் ராய் மகனாகப் பிறந்தார். 1985 ஆம் ஆண்டில், காங்கிரசு கட்சியின் பிரதிநிதியாக பெல்கார் சட்டமன்றத் தொகுதியில் போட்டியிட்டு வெற்றி பெற்றார். 2020 ஆம் ஆண்டு பிப்ரவரி மாதம் 22 ஆம் தேதியன்று இவர் காலமானார். 

## மேற்கோள்கள்

பகுப்பு:1929 பிறப்புகள்
பகுப்பு:2020 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
சந்தோசு குமார் மிசுரா

**சந்தோசு குமார் மிசுரா** (*Santosh Kumar Mishra*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். 1978 ஆம் ஆண்டு இவர் பிறந்தார். ரோத்தாசு மாவட்டத்தின் கர்ககர் சட்டமன்றத் தொகுதியில் போட்டியிட்டு பீகார் சட்டமன்ற உறுப்பினராகத் தேர்ந்தெடுக்கப்பட்டார். 2020 ஆம் ஆண்டு நடைபெற்ற பீகார் சட்டமன்றத் தேர்தலில் இந்திய தேசிய காங்கிரசு கட்சியின் சார்பாக போட்டியிட்டார்.

## வாழ்க்கைக் குறிப்பு
சந்தோசு குமார் மிசுரா பீகாரின் ரோத்தாசு மாவட்டத்தில் உள்ள கர்ககர் நகரத்தைச் சேர்ந்தவர் ஆவார். இவரது மறைந்த தந்தை கிரிசு நாராயண் மிசுரா ஒரு விவசாயியாவார்.  சந்தோசு குமார் மிசுரா பொறியியலில் பட்டப்படிப்பை முடித்தார்.

## அரசியல்
2020 ஆம் ஆண்டு நடைபெற்ற பீகார் சட்டப்பேரவைத் தேர்தலில் இந்திய தேசிய காங்கிரசு கட்சியைப் பிரதிநிதித்துவப்படுத்தி போட்டியிட்டு கர்ககர் சட்டமன்றத் தொகுதியில் வெற்றி பெற்றார்.  47,321 வாக்குகளைப் பெற்று, தனது நெருங்கிய போட்டியாளரான ஐக்கிய சனதா தளம் கட்சியின் உதய் பிரதாப் சிங்கை 4,083 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
தாமான் மிடா எம்ஆர்டி நிலையம்

**தாமான் மிடா எம்ஆர்டி நிலையம்** (ஆங்கிலம்: *Taman Midah MRT Station*; மலாய்: *Stesen MRT Taman Midah*) என்பது மலேசியா, கோலாலம்பூர், செராஸ், தாமான் மிடா *(Taman Midah)* பகுதியில் உள்ள ஒரு நிலத்தடி விரைவுப் போக்குவரத்து (**MRT**) நிலையம் ஆகும். இந்த நிலையம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) காஜாங் எம்ஆர்டி வழித்தடத்தின் நிலையங்களில் ஒன்றாகும்.

இந்த நிலையம் தற்போது  மலேசிய கூட்டரசு சாலை 1 - செராஸ் சாலையில் உள்ளது. இந்தச் சாலைக்கு அருகில் செராஸ் சாலை சுங்கச்சாவடி உள்ளது. இந்த நிலையம் எதிர்கால எம்ஆர்டி சுற்று வழித்தடத்துடன் *(MRT Circle Line)* ஒரு பரிமாற்ற நிலையமாகத் திட்டமிடப்பட்டுள்ளது.

## எம்ஆர்டி சுற்று வழித்தடம்
**எம்ஆர்டி சுற்று வழித்தடம்** அல்லது **பெரும் விரைவு தொடருந்து சுற்று வழித்தடம்** (ஆங்கிலம்: *MRT Circle Line* மலாய்: *Laluan MRT Lingkaran*) என்பது மலேசியா  கிள்ளான் பள்ளத்தாக்கு பகுதியில் திட்டமிடப்பட்டு உள்ள ஒரு விரைவுப் போக்குவரத்து வழித்தடம் (*Mass Rapid Transit*) (**MRT**) ஆகும். 

இந்த வழித்தடம், மலேசியாவில் முழு 'ஓட்டுநர் இல்லாத தானியங்கி தொடருந்து' அமைப்புகளில் ஐந்தாவது வழித்தடம் ஆகும். ஏற்கனவே, இந்த வழித்தடத்திற்கு மிக அருகில் உள்ள கிளானா ஜெயா வழித்தடமும் அந்தத் தானியங்கி அமைப்பைக் கொண்டுள்ளது.

## பொது

சுங்கை பூலோ - காஜாங் எம்ஆர்டி வழித்தடத்தின் இரண்டாம் கட்ட நடவடிக்கையின் கீழ் தாமான் மிடா எம்ஆர்டி நிலையம் 17 சூலை 2017-ஆம் திகதி திறக்கப்பட்டது.

மாலூரி நிலத்தடி நிலையத்திற்குப் பிறகு காஜாங் வழிதடத்தில் தாமான் மிடா எம்ஆர்டி நிலையம் என்பது இரண்டாவது உயர்த்தப்பட்ட நிலையம் ஆகும். இந்த நிலையம் செராஸ் புறநகர்ப் பகுதிகளுக்குச் சேவை செய்கிறது.

## நிலைய அமைப்பு

இந்த நிலையம், காஜாங் வழிதடத்தில் உள்ள பெரும்பாலான உயர்மட்ட நிலையங்களைப் போலவே (முனையம் மற்றும் நிலத்தடி நிலையங்கள் தவிர) அமைப்பையும் வடிவமைப்பையும் கொண்டுள்ளது. மேல் தளத்தில் நடைமேடை மட்டம் உள்ளது. 

இந்த நிலையத்தில் இரட்டை வழிதடத்துடன் இரண்டு பாதுகாப்பான பக்க நடைமேடைகள்; மற்றும் தரை மட்டத்திற்கும் நடைமேடை மட்டத்திற்கும் இடையில் பயணச்சீட்டு வழங்கும் வசதியுடன் கூடிய ஒற்றை இணைப்புவழி வசதிகள் உள்ளன. நிலையத்தின் அனைத்து தளநிலைகளும் மின்தூக்கிகள், படிக்கட்டுகள் மற்றும் நகரும் படிக்கட்டுகள் மூலம் இணைக்கப்பட்டுள்ளன.

## வெளியேறும் வழிகள் - நுழைவாயில்கள்

## பேருந்து சேவைகள்

### பிற பேருந்து சேவைகள்

## காட்சியகம்
**தாமான் மிடா எம்ஆர்டி நிலையம் (2023)**

File:Taman Midah MRT look north with highway.jpg
File:Taman Midah MRT Station from Jalan Cheras (230313).jpg
File:Taman Midah pillar look north.jpg
File:Taman Midah MRT Station 1.jpg
File:Taman Midah MRT Station entrance from carpark.jpg
File:Taman Midah MRT Station 3.jpg
File:Outside of Taman Midah station .jpg
File:Lift Taman Midah C March 2022.jpg
File:MSPR Taman Midah (220419).jpg
File:Taman Midah Entrance B bus bays.jpg


## மேலும் காண்க

*செராஸ்
*காக்ரேன் எம்ஆர்டி நிலையம்
*மலூரி நிலையம்
*காஜாங் தொடருந்து நிலையம்
*மலேசிய கூட்டரசு சாலை 1
*கோலாலம்பூர் சாலைகளின் பட்டியல்

## மேற்கோள்கள்

## வெளி இணைப்புகள்
* Klang Valley Mass Rapid Transit website
* Taman Midah MRT Station

பகுப்பு:மலேசியத் தொடருந்து நிலையங்கள்
பகுப்பு:சிலாங்கூர் துரிதப் போக்குவரத்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
சித்தார்த் சௌரவு

**சித்தார்த் சௌரவு** (*Siddharth Saurav*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். 1981 ஆம் ஆண்டு சனவரி மாதம் 1ஆம் தேதியன்று இவர் பிறந்தார். பாட்னா மாவட்டத்தில் உள்ள பிக்ரம் தொகுதியிலிருந்து இந்திய தேசிய காங்கிரசு கட்சியை  பிரதிநிதித்துவப்படுத்தி பீகார் சட்டமன்றத்தில் இரண்டு முறை சட்டமன்ற உறுப்பினராக உள்ளார்.  2024 ஆம் ஆண்டின் தொடக்கத்தில், இவர்  பாரதிய சனதா கட்சியில் சேர்ந்தார்.

## ஆரம்பகால வாழ்க்கை
சித்தார்த் சௌரவு பீகார் மாநிலம் பாட்னா மாவட்டத்தில் உள்ள பிக்தா நகரத்தைச் சேர்ந்தவர் ஆவார். மருத்துவர் உத்பல் காந்த் சிங்கின் மகனாக அறியப்படுகிறார். 1999 ஆம் ஆண்டு பாட்னாவில் உள்ள அறிவியல் கல்லூரியில் 12 ஆம் வகுப்பு படித்து முடித்தார்.

## அரசியல்
2020 ஆம் ஆண்டு நடைபெற்ற பீகார் சட்டமன்றத் தேர்தலில் இந்திய தேசிய காங்கிரசை பிரதிநிதித்துவப்படுத்தி பிக்ரம் சட்டமன்றத் தொகுதியில் இருந்து சித்தார்த் சௌரவு வெற்றி பெற்றார்.  86,177 வாக்குகளைப் பெற்ற இவர், தனது நெருங்கிய போட்டியாளரும் சுயேச்சை வேட்பாளருமான அனில் குமார் சிங்கை 35,460 வாக்குகள் வித்தியாசத்தில் தோற்கடித்தார். முன்னதாக, 2015 ஆம் ஆண்டில் நடைபெற்ற தேர்தலில் பீகார் சட்டமன்றத் தேர்தலில் இதே தொகுதியில் இருந்து முதல் முறையாக சட்டமன்ற உறுப்பினராக வெற்றி பெற்றார்.

சித்தார்த் சௌரவு பொதுத் தேர்தலுக்கு முன்னதாக, 2024 ஆம் ஆண்டு பிப்ரவரி மாதம் 28 ஆம் தேதியன்று  பாரதிய சனதா கட்சியில் சேர்ந்தார்.

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:பீகார் சட்டமன்ற உறுப்பினர்கள்
கிராண்டிடியர் மடகாசுகர் தரைப்பல்லி

**கிராண்டிடியர் மடகாசுகர் தரைப்பல்லி** (*Grandidier's Madagascar ground gecko-பாரோஎடுரா ஆண்ட்ரோயென்சிசு*) என்பது *ஜிகோனிடே* குடும்பத்தைச் சேர்ந்த ஒரு பல்லி சிற்றினமாகும். இது மடகாசுகரில் மட்டுமே காணப்படும் அகணிய உயிரி ஆகும்.

## மேற்கோள்கள்

பகுப்பு:மடகாசுக்கர் ஊர்வன
பகுப்பு:பாரோஎடுரா
பட்டாம்பி - 51

**பட்டாம்பி - 51** *(PTB 51), வேளாண் பெயர்; *'ஆதிரா** (Aathira), முன்மொழிவு எண்; (IET 12888)'' எனப்படும் இந்த [[நெல்]] வகை, **BR 51-46-1** மற்றும் **Cul 23332-2** ஆகிய நெல் இரகங்களை ஒத்திசைவு அமைப்பு (HS) முறையில் இணைத்து உருவாக்கப்பட்ட இது, ஒரு [[கலப்பினம்|கலப்பின]] புதிய நெல் இரகமாகும். [[தென்னிந்தியா|தென்னிந்தியாவின்]] [[கேரளம்|கேரள]] மாநில [[பாலக்காடு மாவட்டம்]], [[பட்டாம்பி]]யில் அமைந்துள்ள "மண்டல வேளாண் ஆராய்ச்சி நிலையம்", [[1993]] ஆம் ஆண்டு வெளியிட்ட இந்த நெல் இரத்தை பொதுவாக **ஆதிரா''' எனும் வேளாண் பெயரில் அழைக்கப்படுகிறது.

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 120 - 130 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, குறுகிய மற்றும் தடித்த, சிவப்பு நிறமாகும். மேலும் மலைப்பாங்கான பகுதிகளுக்கும் ஏற்றது. குலைநோய், கருகல் நோய் மற்றும் பழுப்பு நிறத் தத்துப்பூச்சிக்கு எதிர்ப்புத் திறன் கொண்ட இது, முதல் மற்றும் இரண்டாம் பயிர் பருவங்களுக்கும் ஏற்றது. 

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
கமலாம்புஜம்மாள்

**கமலாம்புஜம்மாள்** (*Kamalambuiammal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் பொன்னேரி வட்டம் பெரியபாலபுரத்தினைச் சேர்ந்தவர். சென்னை சி. எசு. எம். ஆண்டர்சன் மகளிர் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கும்மிடிப்பூண்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1919 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
சையத் அகமது காத்ரி

**சையத் அகமது காத்ரி** (*Syed Ahmed Qadri*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். 1908 ஆம் ஆண்டு பீகாரின் அவுரங்காபாத் மாவட்டத்திலுள்ள முன்சி முகல்லாவில் சையத் கயும் காத்ரி என்பவருக்கு மகனாகப்  பிறந்தார். பீகாரின் தாவுத்நகர் சட்டமன்றத் தொகுதியில் இவர் சட்டமன்ற உறுப்பினராக இருந்தார். 1957 ஆம் ஆண்டு நடைபெற்ர பீகார் சட்டப்பேரவைத் தேர்தலில் வெற்றி பெற்று 1962 ஆம் ஆண்டு வரை பணியாற்றினார் இந்திய தேசிய காங்கிரசு கட்சியின் உறுப்பினராக பீகார் மாநில அரசியலில் இயங்கினார். தாவுத் நகரில் உள்ள காத்ரி பள்ளியின் நிறுவனராகவும்  ஒருங்கிணைப்பாளராகவும் இருந்தார்.

## வாழ்க்கைக் குறிப்பு
சையத் அகமது காத்ரி பீகாரின் 1908 ஆம் ஆண்டு முன்சி முகல்லாவில் உள்ளூர் மணியக்காரராக இருந்த சையத் கயும் காத்ரி என்பவருக்கு மகனாகப்  பிறந்தார். 

கயா சில்லா பள்ளியில் சேர்க்கப்பட்டு, பின்னர் பாட்னா பல்கலைக்கழகத்தின் பீகார் தேசிய கல்லூரியில் படித்து பட்டம் பெற்றார்.

## மேற்கோள்கள்

பகுப்பு:1908 பிறப்புகள்
பகுப்பு:1983 இறப்புகள்
பகுப்பு:பீகார் சட்டமன்ற உறுப்பினர்கள்
பகுப்பு:இந்திய தேசிய காங்கிரஸின் தலைவர்கள்
பகுப்பு:இந்தியக் கல்வியாளர்கள்
கியான் ரஞ்சன்

**கியான் ரஞ்சன்** (*Gyan Ranjan*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். 1947 ஆம் ஆண்டு அக்டோபர் மாதம் 15ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக பீகார் மாநில அரசியலில் இயங்கினார். இந்திய நாடாளுமன்றத்தின் மேலவையான மாநிலங்களவையில் பீகாரைப் பிரதிநிதித்துவப்படுத்தும் நாடாளுமன்ற உறுப்பினராக இருந்தார். 1998 ஆம் ஆண்டு மே மாதம் 22 ஆம் தேதியன்று இராஞ்சியில் காலமானார்.

## மேற்கோள்கள்

பகுப்பு:1947 பிறப்புகள்
பகுப்பு:1998 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:நாடாளுமன்ற மக்களவை உறுப்பினர்கள்
வானத்தைப்போல 2 (தொலைக்காட்சித் தொடர்)

**வானத்தைப்போல 2** என்பது சன் தொலைக்காட்சியில் அக்டோபர் 27, 2025 முதல் திங்கள் முதல் சனி வரை மாலை 6 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இது அண்ணன் தங்கச்சி பாசத்தை அடிப்படையாக வைத்து இயக்குநர் 'அ. ராமச்சந்திரன்' என்பவர் இயக்க, சன் என்டர்டெயின்மெண்ட் மற்றும்  ஆரா கிரியேஷன்ஸ் நிறுவனங்கள் இணைத்து தயாரித்துள்ளது.

இந்த தொடரில் அருண், மான்யா ஆனந்த், அஸ்வந்த் திலக் மற்றும் டெப்ஜனி மோடக் ஆகியோர் முன்னணி கதாபாத்திரத்தில் நடிக்கின்றனர்.
இராம் தியோ ராய்

**இராம் தியோ ராய்** (*Ramdeo Rai*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். 1943 ஆம் ஆண்டு சனவரி மாதம் 5ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக பீகார் மாநில அரசியலில் இயங்கினார். 2015 ஆம் ஆண்டு நடைபெற்ற தேர்தலில் பீகாரின் பச்வாரா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். பீகார் காங்கிரசு கட்சியில் மிகவும் மூத்த அரசியல்வாதியாக இராம் தியோ ராய் இருந்தார். பீகார் மாநிலத்தின் சட்டமன்ற உறுப்பினராக ஆறு முறை பணியாற்றியுள்ளார். 1965 ஆம் ஆண்டு நவம்பர் மாதம் 14 ஆம் தேதி சவகர்லால் நேருவின் பிறந்தநாளில் இவர் அரசியலில் தனது வாழ்க்கையைத் தொடங்கினார். 1984 ஆம் ஆண்டில்  சமசுத்திபூர் மக்களவைத் தொகுதியில் கர்பூரி தாக்கூரை எதிர்த்து வெற்றி பெற்றார்.

## மேற்கோள்கள்

பகுப்பு:1943 பிறப்புகள்
பகுப்பு:2020 இறப்புகள்
பகுப்பு:பீகார் சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
தலைக்கூடு

**தலைக்கூடு** (*Tentorium*) என்பது கணுக்காலிகளின் தலைக்குள் உள்ள உள் ஆதாரங்களின் கட்டமைப்பைக் குறிக்கப் பயன்படுத்தப்படும் ஒரு சொல் ஆகும். தலைக்கூடும் புறச்சட்டத்தின் உள்வளர்ச்சிகளால் உருவாகிறது. இவை அபோதெம்கள் அல்லது புறவன்கூடுகள் என்று அழைக்கப்படுகின்றன. தலையின் தசைகளுக்கு உறுதியான ஆதரவை வழங்க பல்வேறு வழிகளில் இவை ஒன்றிணைகின்றன. 

## மேற்கோள்கள்

பகுப்பு:கணுக்காலிகளின் உடற்கூறியல்:
வைர் சட்டமன்றத் தொகுதி

**வைர் சட்டமன்றத் தொகுதி** *(Weir Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பரத்பூர் மாவட்டத்தில் அமைந்துள்ளது. வைர், பரத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
கொம்மாரெட்டி சுரேந்தர் ரெட்டி

**கொம்மாரெட்டி சுரேந்தர் ரெட்டி** (*Kommareddy Surender Reddy*) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார்.தெலுங்கு தேசம் கட்சியைச் சேர்ந்த இவர்  ஆந்திரப் பிரதேச சட்டமன்றத்தின் சட்டமன்ற உறுப்பினராகவும் இருந்தார். ஆந்திரப் பிரதேச அரசின் அமைச்சராகவும் இருந்தார்.

1985 ஆம் ஆண்டு மேட்சல் சட்டமன்றத் தொகுதியிலிருந்து ஆந்திரப் பிரதேச சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார். பின்னர், ஆந்திரப் பிரதேச அரசின் வனத்துறை அமைச்சராக நியமிக்கப்பட்டார்.

2020 ஆம் ஆண்டு பிப்ரவரி மாதம் 2 ஆம் தேதியன்று கொம்மாரெட்டி சுரேந்தர் ரெட்டி காலமானார்.

## மேற்கோள்கள்

பகுப்பு:2020 இறப்புகள்
பகுப்பு:தெலங்காணா அரசியல்வாதிகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
ஏ. எசு. கண்ணன்

**ஏ. எசு. கண்ணன்** (*A. S. Kannan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் பொன்னேரி நகரைச் சேர்ந்தவர்.  இந்திய பொதுவுடமைக் கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பொன்னேரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1941 பிறப்புகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
பொட்டாசியம் முப்புளோரோமெத்தேன்சல்போனேட்டு

**பொட்டாசியம் முப்புளோரோமெத்தேன்சல்போனேட்டு**  (*Potassium trifluoromethanesulfonate*) என்பது  CF3KO3S என்ற மூலக்கூற்று வாய்ப்பாட்டால் விவரிக்கப்படும் வேதியியல் சேர்மமாகும். முப்புளோரோமெத்தேன்சல்போனிக் அமிலத்தின் பொட்டாசியம் உப்பாக இச்சேர்மம் வகைப்படுத்தப்படுகிறது.

## தயாரிப்பு
பொட்டாசியம் கார்பனேட்டுடன் முப்புளோரோமெத்தேன்சல்போனிக் அமிலத்தின் சூடான நீரிய  கரைசலை சேர்த்து நடுநிலையாக்குவதன் மூலம் பொட்டாசியம் முப்புளோரோமெத்தேன்சல்போனேட்டு சேர்மத்தை தயாரிக்கலாம்.

## இயற்பியல் பண்புகள்
பொட்டாசியம் முப்புளோரோமெத்தேன்சல்போனேட்டு தண்ணீரில் கரையும்.  வெண்மை நிறந்தில் நீருறிஞ்சும் தூளாக உருவாகும்.

## பயன்கள்
குவானைன்-குவாட்ரூப்ளக்சு கலப்பினப் பொருட்களை உருவாக்குவதில் பொட்டாசியம் முப்புளோரோமெத்தேன்சல்போனேட்டு ஒரு வினையாக்கியாகப் பயன்படுத்தப்படுகிறது. கூடுதலாக, எத்திலீன் டையமீனில் தங்க எதிர்மின் அயனிகளின் இருப்பை நிருபிப்பதற்கான சான்றுகளை வழங்கும் மின்வேதியியல் ஆய்வுகளின் போது இது ஒரு துணை மின்பகுளியாகச் செயல்படுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:டிரிப்லேட்டுகள்
கோ. இரவிராஜ்

**கோ. இரவிராஜ்** (*G. Raviraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் கல்பாளையம் பகுதியினைச் சேர்ந்தவர். இளங்கலைப் பட்டம் பெற்ற இரவிராஜ் பாட்டாளி மக்கள் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருத்தணி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## தேர்தல் செயல்பாடு
### 2001

## மேற்கோள்கள்

பகுப்பு:1965 பிறப்புகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:பாட்டாளி மக்கள் கட்சி அரசியல்வாதிகள்
பகுப்பு:திருவள்ளூர் மாவட்ட மக்கள்
விஸ்மயாதும்பத்து

***விஸ்மயாதும்பத்து*** (*Vismayathumbathu*) என்பது 2004 ஆம் ஆண்டு மலையாள மொழியில் வெளியான உளவியல் அதிரடித் திரைப்படமாகும். இப்படத்தை  பாசில் எழுதி, இயக்கி, தயாரித்தும் இருந்தார். இதில் மோகன்லால், முகேஷ் மற்றும் நயன்தாரா ஆகியோர் நடித்துள்ளனர். மோகன்லால் ஆறாவது புலன் கொண்ட ஸ்ரீகுமாராக நடிக்கிறார். நயன்தாரா ஸ்ரீகுமாருடன் தொடர்பு கொள்ளும் அலைந்து திரியும் ஆவியாக நடிக்கிறார். இஃப் ஒன்லி இட் வேர் ட்ரூ (If Only It Were True) என்ற மார்க் லெவி எழுதிய பிரஞ்சு புதினத்தை அடிப்படையாகக் கொண்டு இந்த படம் உருவாக்கப்பட்டுள்ளது. இது 2005 ஆம் ஆண்டு வெளியான ஜஸ்ட் லைக் ஹெவன் என்ற அமெரிக்க திரைப்படத்தையும் தழுவி எடுக்கப்பட்டது.

## கதைச் சுருக்கம்
கண்ணுக்குத் தெரியாத ஒரு சக்தியால் ஈர்க்கப்பட்ட ஸ்ரீகுமார், தனது பள்ளிக் கால நண்பரான கோவிந்தன் குட்டியை சந்திக்கிறார். அங்கு அவர் ரீட்டா மேத்யூஸ் என்ற பாலியல் தொழில் செய்பவராக தவறாக நினைக்கிறார். சிறிது காலத்திற்கு முன்பு காணாமல் போன ஒரு மருத்துவக் கல்லூரி மாணவியின் ஆவி அவள் என்பதை  பின்னர் கண்டுபிடிக்கிறார். ஸ்ரீகுமார் மட்டுமே அவளைப் பார்க்க முடிகிறது. ஆரம்பத்தில், அவரது நண்பர்கள் அவரது நடவடிக்கையால் பயப்படுகிறார்கள். ஆனால் மெதுவாக அவரை நம்பத் தொடங்குகிறார்கள். இறுதியாக, காணாமல் போன சிறுமியின் பின்னணியில் உள்ள மர்மத்தை ஸ்ரீகுமார் அவிழ்க்க , அவருக்கு உதவியாக ஆவி மற்றும் அவரது நண்பர்கள் ஒத்துழைக்கிறார்கள்.

## வரவேற்பு
கலவையான நேர்மறையான விமர்சனங்களைப் பெற்ற போதிலும் படம் திரையரங்க வசூலில் தோல்வியடைந்தது.

## ஒலிப்பதிவு
படத்திற்கு ஔசெப்பச்சன் இசையமைக்க கைதப்பிராம் தாமோதரன் நம்பூதிரி பாடல் வரிகளை எழுதினார்.

## மறு உருவாக்கம்
படம் வெற்றி பெற்றால் தமிழில் மறு உருவாக்கம் செய்ய பாசில் திட்டமிட்டிருந்தார். இந்தப் படம் அதிகாரப்பூர்வமற்ற முறையில் தமிழில் ஆவி குமார் (2015) என்ற பெயரில் கே. காண்டீபன் என்ற் இயக்குநரால் மறு ஆக்கம் செய்யப்பட்டது.

## மேற்கோள்கள்

## வெளி இணைப்புகள்
* 

பகுப்பு:2004 திரைப்படங்கள்
பகுப்பு:மலையாளத் திரைப்படங்கள்
தாமான் முத்தியாரா எம்ஆர்டி நிலையம்

**தாமான் முத்தியாரா எம்ஆர்டி நிலையம்** (ஆங்கிலம்: *Taman Mutiara MRT Station*; மலாய்: *Stesen MRT Taman Mutiara*) என்பது மலேசியா, கோலாலம்பூர், செராஸ், தாமான் முத்தியாரா *(Taman Mutiara)* பகுதியில் உள்ள ஒரு நிலத்தடி விரைவுப் போக்குவரத்து (**MRT**) நிலையம் ஆகும். இந்த நிலையம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) காஜாங் எம்ஆர்டி வழித்தடத்தின் நிலையங்களில் ஒன்றாகும்.

இந்த நிலையம் தற்போது  மலேசிய கூட்டரசு சாலை 1 - செராஸ் சாலைக்கு மேல் உள்ளது. தாமான் செராஸ் மக்மூர் *(Taman Cheras Makmur),* தாமான் தேசா அமான், தாமான் முத்தியாரா பாராட், தாமான் முத்தியாரா தீமோர், தாமான் செகார், தாமான் டெய்ன்டன் வியூ *(Taman Taynton View)* மற்றும் தாமான் புக்கிட் இஜாவ் *(Taman Bukit Hijau)* போன்ற குடியிருப்பு பகுதிகளுக்கு சேவை செய்கிறது.

## காஜாங் வழித்தடம்
 **காஜாங் வழித்தடம்** அல்லது **காஜாங் எம்ஆர்டி வழித்தடம்** (ஆங்கிலம்: *Kajang Line* அல்லது *MRT Kajang Line* அல்லது *Kelana Jaya Komuter Line;* என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் பெரும் விரைவு தொடருந்து வழித்தடம் (*Mass Rapid Transit Line*) (**MRT**) ஆகும்.

 கிளானா ஜெயா இலகு விரைவு தொடருந்து வழித்தடத்திற்கு (*LRT Kelana Jaya Line*) (**LRT**) பிறகு கிள்ளான் பள்ளத்தாக்கு பகுதியில் உருவாக்கப்பட்ட இரண்டாவது முழு தானியங்கி மற்றும் ஓட்டுநர் இல்லாத தொடருந்து அமைப்பு ஆகும்.

## பொது

 சுங்கை பூலோ - காஜாங் எம்ஆர்டி வழித்தடத்தின் இரண்டாம் கட்ட நடவடிக்கையின் கீழ் கட்டப்பட்ட 19 நிலையங்களில் தாமான் முத்தியாரா எம்ஆர்டி நிலையமும் ஒன்றாகும்; 17 சூலை 2017-ஆம் திகதி திறக்கப்பட்டது.

தாமான் முத்தியாரா எம்ஆர்டி நிலையம் ஓர் உயர்த்தப்பட்ட நிலையம் ஆகும். இந்த நிலையம் செராஸ் புறநகர்ப் பகுதிகளுக்குச் சேவை செய்கிறது.

## நிலைய அமைப்பு

இந்த நிலையம், காஜாங் வழிதடத்தில் உள்ள பெரும்பாலான உயர்மட்ட நிலையங்களைப் போலவே (முனையம் மற்றும் நிலத்தடி நிலையங்கள் தவிர) அமைப்பையும் வடிவமைப்பையும் கொண்டுள்ளது. மேல் தளத்தில் நடைமேடை மட்டம் உள்ளது. 

இந்த நிலையத்தில் இரட்டை வழிதடத்துடன் இரண்டு பாதுகாப்பான பக்க நடைமேடைகள்; மற்றும் தரை மட்டத்திற்கும் நடைமேடை மட்டத்திற்கும் இடையில் பயணச்சீட்டு வழங்கும் வசதியுடன் கூடிய ஒற்றை இணைப்புவழி வசதிகள் உள்ளன. நிலையத்தின் அனைத்து தளநிலைகளும் மின்தூக்கிகள், படிக்கட்டுகள் மற்றும் நகரும் படிக்கட்டுகள் மூலம் இணைக்கப்பட்டுள்ளன.

## வெளியேறும் வழிகள் - நுழைவாயில்கள்

## பேருந்து சேவைகள்

### பிற பேருந்து சேவைகள்

## காட்சியகம்
**தாமான் முத்தியாரா எம்ஆர்டி நிலையம் (2023)**

File:SBK Line Taman Mutiara Overall View 10.jpg|
File:SBK Line Taman Mutiara Overall View 4.jpg|
File:SBK Line Taman Mutiara Concourse 1.jpg|
File:SBK Line Taman Mutiara Entrance B 4.jpg|
File:SBK Line Taman Mutiara Platform 1.jpg|


## மேலும் காண்க

*செராஸ்
*காக்ரேன் எம்ஆர்டி நிலையம்
*மலூரி நிலையம்
*காஜாங் தொடருந்து நிலையம்
*மலேசிய கூட்டரசு சாலை 1
*கோலாலம்பூர் சாலைகளின் பட்டியல்

## மேற்கோள்கள்

## வெளி இணைப்புகள்
* Klang Valley Mass Rapid Transit website
* Taman Mutiara MRT Station | mrt.com.my

பகுப்பு:மலேசியத் தொடருந்து நிலையங்கள்
பகுப்பு:சிலாங்கூர் துரிதப் போக்குவரத்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
எசு. எம். சியவுத்தீன்

**எசு. எம். சியவுத்தீன்** (*S. M. Ziauddin*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். தெலுங்கு தேசம் கட்சியைச் சேர்ந்த இவர்  ஆந்திரப் பிரதேச சட்டமன்றத்தின் குண்டூர் கிழக்கு சட்டமன்றத் தொகுதியிலிருந்து தேர்ந்தெடுக்கப்பட்டு சட்டமன்ற உறுப்பினராகவும் இருந்தார். சமீபத்தில் ஒய்.எசு.ஆர் காங்கிரசு கட்சியில் சேர்ந்தார். தற்போது, ​​அரசாங்கத்தின் ஆலோசகராக (சிறுபான்மையினர் நலத்துறை, ஆந்திரப் பிரதேசம்) பணியாற்றி வருகிறார்.

1994 ஆம் ஆண்டு தெலுங்கு தேசம் கட்சியின் சார்பாக குண்டூர்-1 தொகுதியில் (தற்போது குண்டூர் கிழக்கு சட்டமன்றத் தொகுதி) போட்டியிட்டு, தனது நெருங்கிய போட்டியாளரான காங்கிரசு கட்சி வேட்பாளர் முகமது இயானியை விட 26795 வாக்குகள் பெரும்பான்மையில் வெற்றி பெற்றார். 1999 ஆம் ஆண்டு தேர்தலில் தெலுங்கு தேசம் கட்சியின் சார்பாக மீண்டும் போட்டியிட்டு, தனது அருகிலுள்ள போட்டியாளரான காங்கிரசு கட்சி வேட்பாளர் முகமது இயானியை விட 6097 வாக்குகள் பெரும்பான்மையில் வெற்றி பெற்று இரண்டாவது முறையாக சட்டமன்ற உறுப்பினராக வெற்றி பெற்றார். தெலுங்கு தேசம் கட்சியின் சார்பாக 2004 தேர்தலில் போட்டியிட்டு, தனது நெருங்கிய போட்டியாளரான காங்கிரசு கட்சி வேட்பாளர் சேக் சுபானியிடம் 35964 வாக்குகள் வித்தியாசத்தில் தோல்வியடைந்தார். 2009 தொகுதி மறுபகிர்வின் விளைவாக குண்டூர்-1 தொகுதியிலிருந்து குண்டூர் கிழக்கு சட்டமன்றத் தொகுதி உருவாக்கப்பட்டது.

இவரது மூத்த சகோதரர் எசு. எம். இலால்சன் பாசா முன்னாள் நாடாளுமன்ற உறுப்பினர் ஆவார், அவர் 2013 ஆம் ஆண்டு  ஒரு சாலை விபத்தில் இறந்தார். குண்டூரில் உள்ள சின்னா கோபுரத்தை லால் சன் பாசாவுடன் சேர்ந்து எசு. எம். சியவுத்ன் கட்டினார்.

## மேற்கோள்கள்

பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:ஆந்திரப் பிரதேச அரசியல்வாதிகள்
அவசரல ராமராவு

**அவசரல ராமராவு** (*Avasarala Rama Rao*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். பாரதிய சன சங்க கட்சியைச் சேர்ந்த இவர்  இராசுட்டிரிய சுயம்சேவாக் சங்கம் என்றழைக்கப்பட்ட தேசியத் தொண்டர் அணியின் தலைவராக இருந்தார். தேசியத் தொண்டர் அணி தீவிர வலதுசாரி இந்துத்துவா துணை இராணுவ அமைப்பாகும். இவர் ஆந்திரப் பிரதேசத்தின் சட்டமன்ற உறுப்பினராக இருந்தார். 1976 ஆம் ஆண்டில் இறந்தார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:1976 இறப்புகள்
பகுப்பு:பாரதிய ஜனசங்கக் கட்சி அரசியல்வாதிகள்
பயானா சட்டமன்றத் தொகுதி

**பயானா சட்டமன்றத் தொகுதி** *(Bayana Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பரத்பூர் மாவட்டத்தில் அமைந்துள்ளது. பயானா, பரத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
சத்ய தியோ சிங்

**சத்ய தியோ சிங்** (*Satya Deo Singh*) இந்தியாவின் உத்தரப் பிரதேச மாநிலத்தைச் சேர்ந்த ஓர் அரசியல்வாதியாவார். 1945 ஆம் ஆண்டு பிப்ரவரி மாதம் 27 ஆம் தேதியன்று இவர் பிறந்தார். பாரதிய சனதா கட்சியைச் சேர்ந்த உறுப்பினராக இவர் அரசியலில் இயங்கினார்.

## தனிப்பட்ட வாழ்க்கை
சரோச்சு ராணி என்ற பெண்ணை சத்ய தியோ சிங் திருமணம் செய்து கொண்டார். இத்தம்பதியருக்கு  இரண்டு மகன்கள் மற்றும் மூன்று மகள்கள் உள்ளனர். இளைய மகன் வைபவ் சிங், பாரதிய சனதா யுவ மோர்ச்சா பிரிவின் தேசியப் பொதுச் செயலாளராக உள்ளார்.

## தொழில்
சத்ய தியோ சிங் தனது அரசியல் வாழ்க்கையை சனசங்கில் தொடங்கினார். முதன்முதலில் 1977 ஆம் ஆண்டில் மக்களவைக்குத் தேர்ந்தெடுக்கப்பட்டார். சனசங்கம் பாரதிய சனதா கட்சியாக மாறியதால், 1980 ஆம் ஆண்டில் பாரதிய சனதா யுவ மோர்ச்சாவின் தேசியத் தலைவரானார். 1991 மற்றும் 1996 ஆம் ஆண்டுகளில் மீண்டும் மக்களவைக்குத் தேர்ந்தெடுக்கப்பட்டார்.

## இறப்பு
இந்தியாவில் கோவிட்-19 தொற்றுநோய் பரவியபோது மாரடைப்பு மற்றும் கோவிட்-19 காரணமாக சத்ய தியோ சிங் இறந்தார்.

## மேற்கோள்கள்

பகுப்பு:1945 பிறப்புகள்
பகுப்பு:2020 இறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:பாரதிய ஜனசங்கக் கட்சி அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
திரிபுர சுந்தரி கோயில்

**திரிபுரசுந்தரி கோயில்** (*Tripura Sundari Temple*) இந்து சமயத்தின் சாக்தம் பிரிவின் முக்கியத் தெய்வமான திரிபுரசுந்தரிக்கு அர்ப்பணிக்கப்பட்ட கோயில் ஆகும். இக்கோயில் 51 சக்தி பீடங்களில் ஒன்றாகும். இக்கோயில் இந்தியாவின் திரிபுரா மாநிலத்தின் கோமதி மாவட்டத்தில் உள்ள உதய்ப்பூர் அருகே திரிபுராவின் தலைநகரான அகர்தலாவிற்கு தென்கிழக்கே  55 கிலோமீட்டர் தொலைவில்  உள்ளது. இக்கோயிலை  1501ஆம் ஆண்டில் நிறுவியவர் திரிபுரா *மகாராஜா தான்ய மாணிக்கியா* ஆவார்.
## புனரமைப்பு
இக்கோயிலின் புனரமைப்பு திருப்பணிகள் முடிவடைந்து, 22 செப்டம் 2025 அன்று இந்தியப் பிரதமர் நரேந்திர மோடி இக்கோயிலுக்குச் சென்று வழிபட்டார். 

## விழாக்கள்
லலிதா ஜெயந்தி  (மகர பௌர்ணமி), லலிதா பஞ்சமி, நவராத்திரி   ஆகும்.
## மேற்கோள்கள்

## வெளி இணைப்புகள்

*Details about the Temple
*Mata Bari Temple
*Tripura Sundari Temple
*shreetripurasundari Temple in Rajasthan
*

பகுப்பு:சக்தி பீடங்கள் 
பகுப்பு:திரிபுராவில் உள்ள இந்துக் கோயில்கள்
சீட்லா சகாய்

**சீட்லா சகாய்** (*Sheetla Sahai*) என்பவர் இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியில் ஒரு தலைவராகவும் இருந்தார். மத்தியப் பிரதேசத்தின் சட்டமன்றத்தில் உறுப்பினராகவும் மத்தியப் பிரதேச அரசாங்க அமைச்சரவையில் ஓர் அமைச்சராகவும் இருந்தார். மத்தியப் பிரதேச சட்டமன்றத்தில் குவாலியர் சட்டமன்றத் தொகுதியை பிரதிநிதித்துவப்படுத்தினார். 2011 ஆம் ஆண்டில் இவர் இறந்தார். 1967 ஆம் ஆண்டில் முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார். ஓர் எதிர்க்கட்சித் தலைவராகவும், அமைச்சரவையில் ஓர் அமைச்சராகவும் பணியாற்றினார். சுகாதாரம், வீட்டுவசதி, பொது தொடர்பு, போக்குவரத்து, சிறை, நீர்ப்பாசனம், நர்மதா பள்ளத்தாக்கு மேம்பாடு ஆகிய துறைகளை நிர்வகித்தார். 

அர்ச்சனா சிறீவசுத்தவா, அல்கா பிரதான் மற்றும் அச்சலா சகாய் என்று இவருக்கு மூன்று மகள்கள் உள்ளனர். மறைந்த கே.என்.பிரதானின் மகன் வினோத் பிரதான் என்பவரை அல்கா மணந்தார். கே. என். பிரதான், மத்தியப் பிரதேசத்தைச் சேர்ந்த முக்கிய காங்கிரசு தலைவர் ஆவார். மத்தியப் பிரதேசத்தின் போபால் நாடாளுமன்றத் தொகுதியை பிரதிநிதித்துவப்படுத்தும் எட்டாவது மக்களவையின் முன்னாள் உறுப்பினரும் ஆவார். 1969 ஆம் ஆண்டு முதல் 1972 ஆம் ஆண்டு வரை மத்தியப் பிரதேச அரசாங்கத்தில் அமைச்சராகவும் பணியாற்றினார்.

## மேற்கோள்கள்

பகுப்பு:1932 பிறப்புகள்
பகுப்பு:2011 இறப்புகள்
பகுப்பு:பாரதிய ஜனசங்கக் கட்சி அரசியல்வாதிகள்
பகுப்பு:மத்தியப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
லவ் பக்

**லவ்பக்** (*lovebug*),  பறக்கு புச்சி இனத்தைச் சேர்ந்தது. இப்பூச்சிகளில் ஆண்-பெண் பூச்சிகள் கலவி (இனச்சேர்க்கை) முறைக்காக நன்கறியப்படுகிறது. இப்பூச்சிகளை *தேனிலவுப் பூச்சிகள்* மற்றும் *இரட்டைத்தலை பூச்சிகள்* என்றும் அழைப்பர். கலவியின் போது இப்பூச்சிகள் தங்களின் வால் பகுதிகளை ஒன்றுடன் ஒன்றுடன் சேர்த்து வைத்திருக்கும், இரண்டின் தலைப்புறம் எதிர் எதிர் திசையில் இருக்கும். கலவி நேரம் பல நேரம் நீடிக்கும், மேலும் கலவியில் ஈடுபட்டுக் கொண்டே  பலநாட்களாக பறக்கும் திறன் கொண்டது. இப்பூச்சி இனங்கள் நடு அமெரிக்கா மற்றும் ஐக்கிய அமரிக்காவின் தென்கிழக்கு பகுதிகளில், குறிப்பாக மெக்சிகோ வளைகுடா பகுதிகளில் அதிகம் காணப்படுகிறது. இப்பூச்சி இனங்களால் மனிதர்களுக்கோ அல்லது பிற விலங்குகளுக்கோ எத்தீமையும் இல்லை. 

1940ஆம் ஆண்டில் லூசியானாவில் லவ்பக் பூச்சிகள் குறித்து முதலில் விளக்கியவர் டி. எல்மோ ஹார்டி ஆவார்.  
## மேற்கோள்கள்

பகுப்பு:பூச்சிகள்
திரிபுர சுந்தரி கோயில், நேபாளம்

**திரிபுர சுந்தரி கோயில்** (*Tripura Sundari Temple*) (நேபாளி மொழி |त्रिपुरा सुन्दरी मन्दिर), நேபாளம் நாட்டின்  தூர மேற்கு மாநிலத்தின், பைத்தடி மாவட்டத்தில்  உள்ள தசரத்சந்த் நகராட்சியின் கோதாலபானியில் அமைந்துள்ளது. இது நேபாளத்தில் திரிபுரசுந்தரி அம்மனுக்கு அமைந்த 7 கோயில்களில் ஒன்றாகும். இக்கோயில் அம்மனை நேபாளிகள் மற்றும் இந்தியர்களும் வழிபடுகின்றனர்.
## விழாக்கள்
* மகர சங்கராந்தி
* நவராத்திரி நோன்பு
* கௌரி விரதம் 
## இதனையும் காண்க
* திரிபுர சுந்தரி கோயில், திரிபுரா, இந்தியா

## மேற்கோள்கள்

பகுப்பு:நேபாள இந்துக் கோயில்கள்
மனோகர் லால் சோந்தி

**மனோகர் லால் சோந்தி** (*Manohar Lal Sondhi*) என்பவர் இந்தியாவைச் சேர்ந்த ஓர் அரசியல்வாதியாவார். இந்தியாவின் மக்களவையில் உறுப்பினராக இருந்தார். 1967 ஆம் ஆண்டு முதல் 1971 ஆம் ஆண்டு வரை 4 ஆவது மக்களவையில் புது தில்லி தொகுதியைப் பிரதிநிதித்துவப்படுத்தினார்.  பாரதிய சன சங்கத்தின் வேட்பாளராகத் தேர்ந்தெடுக்கப்பட்டார்.  பஞ்சாப் பல்கலைக்கழகம் (எம்.ஏ. எல்.எல்.பி), இலண்டன் பொருளாதாரப் பள்ளி, ஆக்சுபோர்டு பாலியோல் கல்லூரி மற்றும் பிராகாவில் (செக்கோசுலோவாக்கியா) சார்லசு பல்கலைக்கழகம் ஆகியவற்றில் கல்வி பயின்றார்.

இவருக்கும் பால்ராச்சு மதோக்கிற்கும் சனசங்கம் மற்றும் பாரதிய சனதா கட்சி தலைமையுடன் பல ஆண்டுகளாக பல கருத்து வேறுபாடுகள் இருந்தன. ஆனால் வாச்பாயின் தேசிய சனநாயக கூட்டணி அரசாங்கம் எம்.எல். சோந்தியை இந்திய சமூக அறிவியல் ஆராய்ச்சிக் குழுவின் தலைவராக நியமித்தது.

## மேற்கோள்கள்

பகுப்பு:இந்திய நாடாளுமன்ற உறுப்பினர்கள்
பகுப்பு:பாரதிய ஜனசங்கக் கட்சி அரசியல்வாதிகள்
பகுப்பு:1933 பிறப்புகள்
பகுப்பு:2003 இறப்புகள்
பகுப்பு:தில்லி அரசியல்வாதிகள்
யாதவேந்திர தத் தூபே

**யாதவேந்திர தத் தூபே** (*Yadavendra Dutt Dubey*) என்பவர் இந்தியாவைச் சேர்ந்த ஓர் அரசியல்வாதியாவார். 1918 ஆம் ஆண்டு திசம்பர் மாதம் 7 ஆம் தேதியன்று இவர் பிறந்தார். உத்தரப் பிரதேச மாநிலம் இயாவுன்பூர் சட்டமன்றத் தொகுதியில் சட்டமன்ற உறுப்பினராக இருந்தார். இயாவுன்பூரின் 11 ஆவது மகாராசா (1944-1971) என்றும் அறியப்படுகிறார்.  1942 ஆம் ஆண்டு முதல் இந்து தேசியவாத அமைப்பான இராசுட்ரிய சுயம்சேவக் சங்கத்தின் உறுப்பினராக இருந்து வாரணாசி பிரிவுக்கான இயக்குனர் ஆகவும் ஆனார். பாரதிய சன சங்கத்தின் பிரதிநிதியாக இயாவுன்பூரிலிருந்து 6 ஆவது (1977) மற்றும் 9 ஆவது (1989) மக்களவைக்குத் தேர்ந்தெடுக்கப்பட்டார். 17 ஆண்டுகள் உத்தரபிரதேச சட்டமன்ற உறுப்பினராக இருந்த இவர் 1962 ஆம் ஆண்டு முதல் 1964 ஆம் ஆண்டு வரை அதன் எதிர்க்கட்சித் தலைவராகப் பணியாற்றினார்.

## மேற்கோள்கள்

பகுப்பு:1918 பிறப்புகள்
பகுப்பு:1999 இறப்புகள்
பகுப்பு:பாரதிய ஜனசங்கக் கட்சி அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:இந்திய நாடாளுமன்ற உறுப்பினர்கள்
மக்கன் பேடா

**மக்கன் பேடா** (*Makkan Peda*), தமிழ்நாட்டின் இராணிப்பேட்டை மாவட்டம், ஆற்காடு நகரத்தில் சில நூற்றாண்டுகளாக தயாரிக்கப்படும் புகழ்பெற்ற இனிப்பு பண்டம் ஆகும். இதனை ஆற்காடு  நகரத்தில் பாரம்பரியமாக தயாரிக்கப்படுவதால் **ஆற்காடு மக்கன் பேடா** என்றும் அழைப்பர்.  மக்கன் பேடா முதலில்  ஆற்காடு நவாப் அரண்மனை விருந்திற்காக தயாரிக்கப்பட்டது.  பின்னர் திண்பண்டம் தயாரிப்பாளர்கள் மக்கன் பேடாவை தயாரித்து பொதுமக்களுக்கு விற்பனை செய்தனர். தற்போது மக்கன் பேடா தமிழகம் மட்டுமல்லாது வெளி மாநிலங்களிலும், வெளிநாடுகளிலும் பிரபலமடைந்துள்ளது..இந்த மக்கன் பேடா சாப்பிடுவது உடல் குளிர்ச்சிக்காகவும், முகம் பொலிவு பெறவும் உதவும் என்று கூறப்படுகிறது, மேலும் இது உடல் எடையை அதிகரிக்கவும் வழிவகுக்கும்.
## செய்முறை
பாதாம், அத்திப்பழம், ஜாதிக்காய், ஏலக்காய் வெள்ளரி விதை, முந்திரி, அக்ரூட், முள் முந்திரி, உலர் திராட்சை, சார பருப்பு போன்ற உலர்ந்த பழங்கள் மற்றும் கொட்டை வகைகளை சிறுசிறு துகள்களாக நறுக்கி ஒன்றாகக் கலந்து மக்கன் பேடாவுக்குள் வைத்துத் தயாரிப்பதால் இதன் சுவையை மேலும் மெருகேற்றப்படுகிறது..

மைதா மாவு, கோவா ஆகியவற்றை  தயிரில் பதமாகப் பிசைந்து, பின் இடித்த  உலர் பழங்கள் மற்றும் கொட்டை வகைகளை அதனுள் வைத்து உருண்டை பிடிக்கப்படுகிறது. பின் இந்த உருண்டைகள் தங்க நிறமாகும் வரை எண்ணெயில் பொரிக்கப்படுகிறது..பொறித்து எடுத்த உருண்டைகளை சர்க்கரை அல்லது தேன் பாகில் 10 மணி நேரம் ஊறவைத்து மக்கன் பேடா தயாரிக்கப்படுகிறது. இந்த மக்கன் பேடாவை வெளியே பார்க்கும் போது கல் போன்று சற்று கடினமாக இருந்தாலும் உள்ளே மென்மையாக இருக்கும். 
## மேற்கோள்கள்

## வெளி இணைப்புகள்
* Arcot Makkan Peda Sweet
பகுப்பு:தின்பண்டங்கள்
பகுப்பு:இராணிப்பேட்டை மாவட்டம்